All companies in Elkview, West Virginia
Weather in Elkview, West Virginia
New places in Elkview, West Virginia
101 Crossings Mall Road
Enterprise Rent-A-Car - Elkview
5002 Elk River Road South
5002 Elk River Road
231 Pinch Ridge Road
Popular categories in Elkview, West Virginia Maklik met Marinda: 3 brode wat jy dié naweek moet bak | Netwerk24
Maklik met Marinda: 3 brode wat jy dié naweek moet bak
Deur Marinda Engelbrecht 16 Mei 2018 17:56
Op Via (DStv-kanaal 147) se kosprogram Maklik met Marinda gee Marinda Engelbrecht kitsklasse vir bekendes wat sukkel in die kombuis. In episode ses het Marinda en die tydskrifredakteur Ingrid Jones dié drie brode leer bak. Vergeet maar van jou Banting-dieet!
350 ml bruinsuiker
375 ml tuisgemaakte karamelsous
Smeer ’n groot platboom-ysterpot wat ’n deksel het, lekker dik met botter. Giet die helfte van die room in die pot en sprinkel die helfte van die suiker bo-oor.
Maak bolle met die winkeldeeg en pak hulle in die pot in een laag. Laat staan die pot, toegemaak met ’n skoon lap, op ’n warm plek totdat die deeg verdubbel het.
Giet die res van die room oor die bolle en strooi die res van die suiker bo-oor. Bak teen 180 ºC vir 40 minute met deksel op en dan ’n verdere 10 minute sonder deksel tot deurgaar en goudbruin.
Bedien 6 – 8 porsies met die karamelsous.
125 g kleingesnyde blokkies gerookte hoender
65 ml gaar mieliepitte
65 ml fyn blokkies rooi soetrissie
45 ml fyn blokkies murgpampoentjie
45 ml fyn blokkies rooi ui
250 ml grofgerasperde, sterk kaas
15 ml gedroogte Italiaanse gemengde kruie
sout en grofgemaalde swartpeper na smaak
250 ml fyn blokkies tamaties
45 ml baie fyngekapte rooi ui
10 ml gedroogde oregano
10 ml gewone wit asyn
Vir die calzone, meng al die bestanddele saam behalwe die deeg. Rol die deeg in ’n sirkel uit en sit die deeg op ’n groot, gesmeerde bakplaat.
Skep die vulsel op een helfte van die deegsirkel. Vou die ander stuk deeg oor die vulsel en vou die deeg se randjies oor in ’n rolletjie. Knyp die deeg deeglik toe sodat die vulsel nie maklik sal uitloop nie.
Bak teen 180 ºC vir 20 – 30 minute.
Meng intussen die salsa se bestanddele saam en skep in ’n opdienbakkie.
Bedien 2 - 4 porsies (afhangende van die gang en aptyt) saam met die salsa.
Verfyn die vulsel: Voeg gedroogte rooi brandrissievlokkies na smaak by en probeer gerus ook gekoopte BBQ-sous of basieliekruid-pesto.
250 ml baba tamaties, gehalveer
125 ml basiliekruidblare, grof geskeur
2 groot, dungesnyde knoffelhuisies
125 ml dun skyfies Taleggio-kaas (Mozzarella sal ook doen, as dit moet)
100 g rolletjie bokmelkkaas, in klein stukkies gebreek
125 ml grofgerasperde Parmesaankaas
15 ml grofgekapte roosmaryn
Klassieke deel (hoeveelhede na smaak)
gerookte Mozzarella skywe
ontpitte swart olywe
Smeer ’n bakplaat met botter of spuit met kleefwerende sproei. Druk die deeg binne in die pan sodat dit die hele oppervlakte bedek. Prik die deeg met ’n vurk en bak vir 8 minute teen 180 ºC.
Rangskik na smaak, die bestanddele hierbo in drie afsonderlike dele oor die deeg. Bedruip na smaak met olyfolie en asyn en geur met growwe sout en varsgemaalde swartpeper.
Bak verder vir 15 minute teen 180 ºC of tot deurgebak.
Bedien 6 – 8 met ’n slaai, sop of as happie saam met drankies.
Sprinkel enige van die dele (of al drie) met gedroogde rooi brandrissievlokkies. En as jy lus is, kap sommer mildelike hoeveelhede vars gekapte kruie oor.
Nuwe episodes van Maklik met Marinda word Donderdae om 17:30 uitgesaai met heruitsendings op Sondae om 16:00.
Meer oor: Marinda Engelbrecht | Vermaak | Tv | Via
Resep: ’n Seekos-ekstravaganza
Probeer Toks van der Linde se bobotieresepte